Dimetyylikarbonaatti

Dimetyylikarbonaatti on orgaaninen yhdiste (karbonaatti), joka on huoneenlämmössä (20 °C) olomuodoltaan väritöntä nestettä, jolla on tunnusomainen haju. Sen kemiallinen kaava on C3H6O3 ja rakennekaava CH3OCOOCH3.

Dimetyylikarbonaatin moolimassa on 90,08 g/mol, sulamispiste 3 °C, kiehumispiste 90 °C, suhteellinen tiheys 1,07 g/cm3 (vesi = 1,0 g/cm3), leimahduspiste 18 °C o.c., itsesyttymislämpötila 458 °C ja CAS-numero 616-38-6. Dimetyylikarbonaatti ei liukene veteen.

Lyhytaikainen altistuminen höyrylle ärsyttää silmiä.

Aiheesta muualla 
Dimetyylikarbonaatin käyttöturvallisuustiedote, Sigma Aldrich, viitattu 18.1.2015.

Karbonaatit